Niy rołz, niy dwa mołcie1 jaki bezuch2 we piōntek3 i zarozki sie robi problym, co by tu narychtować4, bo przeca jakby jakymu Ślōnzokowi dać we piōntek miyso na stōł, to by jeszcze mōg5 dostać hercszlag6 i to byjście sie dopiyro narobiyli problymōw. Ta moja zōłza7 je takoł barzi tajskoł, ale jak już fto sam czytoł połra receptōw, to wiy, że Chop to lubi mieć na talyrzu cołki świat 😉
Co potrza?
40-50 dkg ryby (joł mioł filet ze mintaja, ale mogecie dać i jakoł inkszoł ryba)
czerwnoł papryka
szklōnka zielōnego groszku (nojlepi mrożōnogo, ale jak niy mołcie, to moge być i ze biksy10)
biksa mlyka kokosoweko
pynczek cebuli dymki
połra gałōnzkōw kolyndry
pó zaftu ze citrōłny
2 łeżki zielōnyj pasty curry (kebyjście ji11 niy mieli, to dejcie łeżeczka prziprawy curry, trocha chili, zetarto skōrka ze citrōłny, zaft niy ze poły, ale ze całyj citrōłny, zōmbek czosku, trocha imbiru, trocha potrzaskanych ziorkōw kolyndry i kminu rzymskego; takoł pasta moł dużo śwyżyj trołwy citrōłnowyj, a taki niy idzie kupić byle kaj, a do tego jeszcze moł i inksze rzeczy, co to mojōm charaktetystyczny smak, ale i bez ni idzie sie dać rada 😉 )
ździebko12 chili
2 łeżki masła klarowanego
2-3 łeżki oliwy
sōl i pieprz
Na sōm poczōntek na maśle klarowanym zeszklijcie pokrōno13 cebula (ta ze dymki)- dejcie14 do tego trocha soli, bo pōnojś15 bez to zrobi sie jeszcze lepszoł. Potyn na chwila dociepcie do tego pokrōnoł papryka, niyskorzi16 groszek, pyndy bambusa i dolyjcie tyż trocha oliwy. Zalyjcie to mlykym kokosowym i dejcie pasta curry, chili, sōl i pieprz ( jak niy mołcie pasty, to wciepcie te iksze składniki, co to żech je wypisoł trocha wyżyj). Jak już groszek sie baje17 robiōł miynki, to wciepcie tam na chwila pokrōnoł na mańsze kōnski18 ryba. I za połra minut zōłza mołcie fertich19. Jak już baje na talyrzu, to posujcie20 jōm po wiyrchu21 pokrōnōm dymkōm i kolyndrōm.
Takoł zōłza mogecie zjejś22 ze ryżym, nudlami23 abo i jakōm dobrōm bōłkōm24. Smacznego 🙂
1macie
2odwiedziny
3piątek; ō- samogłoska w wymowie między o i u
4przygotować
5mógł
6zawał serca
7sos
8słoik
9pędów
10puszki
11jej
12szczypta
13pokrojoną
14dajcie
15podobno
16później
17będzie
18kawałki
19gotowa
20posypcie
21na górze
22zjeść
23makaronem
24bułką
szl_Latn szl_Latn szl_Latn szl_Latn szl_Latn lin_Latn szl_Latn szl_Latn szl_Latn szl_Latn cjk_Latn pol_Latn pol_Latn lvs_Latn szl_Latn szl_Latn pol_Latn pol_Latn pol_Latn pol_Latn pol_Latn pol_Latn srd_Latn szl_Latn pol_Latn szl_Latn slk_Latn szl_Latn ces_Latn pol_Latn slv_Latn pol_Latn pol_Latn pol_Latn pol_Latn slk_Latn szl_Latn szl_Latn sna_Latn szl_Latn